CELEX: C2004/300/104
Language: da
Date: 2004-12-04 00:00:00
Title: Sag T-420/04: Sag anlagt den 10. oktober 2004 af Kenneth Blackler mod Europa-Parlamentet

4.12.2004   
            
            
               DA
            
            
               Den Europæiske Unions Tidende
            
            
               C 300/54
            
         Sag anlagt den 10. oktober 2004 af Kenneth Blackler mod Europa-Parlamentet
   (Sag T-420/04)
   (2004/C 300/104)
   Processprog: fransk
   Ved De Europæiske Fællesskabers Ret i Første Instans er der den 10. oktober 2004 anlagt sag mod Europa-Parlamentet af Kenneth Blackler, Ispra (Italien), ved avocat Patrick Goergen, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af den af generalsekretæren for Europa-Parlamentet trufne afgørelse af 11. juli 2004 om stadfæstelse af den afgørelse, der blev truffet af udvælgelseskomitéen for udvælgelsesprøve PE/98/A med henblik på udfærdigelse af en liste over egnede ansøgere til stillinger som ingeniører (telekommunikation), og hvorved sagsøgeren ikke fik adgang til nævnte udvælgelsesprøves mundtlige prøver.
            
         
               —
            
            
               Annullation af samtlige dispositioner og aktstykker foretaget og udfærdiget efter den pågældende udvælgelsesprocedure.
            
         
               —
            
            
               Subsidiært tilpligtes Europa-Parlamentet, såfremt Retten ikke giver sagsøgeren medhold i påstanden om annullation af udvælgelsesproceduren, at betale sagsøgeren 100 000 EUR i erstatning for økonomisk og ikke-økonomisk skade.
            
         
               —
            
            
               Europa-Parlamentet tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren i denne sag anfægter udvælgelseskomitéen for udvælgelsesprøve PE/98/A's afslag på at give ham adgang til de mundtlige prøver, da bedømmelsen af hans ansøgning placerer ham som nr. 38 og kun de 15 bedst placerede får adgang til de mundtlige prøver. Udvælgelsesprøven havde til formål at opstille en reserveliste til ansættelse af ekspeditionssekretærer på området for telekommunikation.
   Sagsøgeren har til støtte for sine påstande gjort gældende:
   
               —
            
            
               at meddelelsen om udvælgelsesprøven er tilsidesat derved, at der i den anfægtede afgørelse som bedømmelseskriterium er lagt varigheden af de gennemførte studier til grund ved tildelingen af et point for de af ansøgerne fremlagte eksamensbeviser, er bortset fra en række dokumenter, som sagsøgeren fremlagde ved indgivelsen af sin ansøgning, samt at der ikke er foretaget en bedømmelse af kvalifikationsbeviserne i henhold til de i meddelelsen om udvælgelsesprøven krævede kriterier
            
         
               —
            
            
               at der i det foreliggende tilfælde er anlagt et åbenbart urigtigt skøn, for så vidt som der er sket en regnefejl hvad angår varigheden af sagsøgerens erhvervserfaring, samt at der ved kontrollen af, at sagsøgeren beherskede mindst otte kompetenceområder blandt de 13 områder, der er nævnt i meddelelsen om udvælgelsesprøven, hverken blev taget hensyn til hans publikationer eller til den af ham udarbejdede oversigt over de arbejder, han havde udført i løbet af sin karriere.